অনুষ্ঠানে রাবেয়া খাতুনের লেখার বিভিন্ন দিক তুলে ধরে বক্তারা বলেন, রাবেয়া খাতুন তার অনেক লেখায় নিজ গ্রাম ও আশপাশের নাম, সেসব স্থানের সামাজিক ও প্রকৃতিক পরিবেশ তুলে ধরেছেন। ছোট বেলায় পাট ক্ষেতের ভেতর লুকোচুরি খেলা, খালের পানিতে জাল দিয়ে মাছ ধরার মতো সাধারণ বিষয় তার লেখায় উঠে এসেছে অসাধারণ ভাবে। কোন লেখিকার গ্রামের বাড়িতে একক বই মেলা বিরল বলে বক্তারা উল্লেখ করেন। তারা লেখিকার ৮০ তম জন্মদিনে ফুলের শুভেচ্ছা জানিয়ে তার শত তম জন্মদিন গ্রামের বাড়িতে আড়ম্বরপূর্ন ভাবে পালনের আশাবাদ ব্যক্ত করেন।